'મદમસ્ત હાથી' જેવી ભારતની ચૂંટણીમાં શું છે ખાસ?\nનવી લોકસભા એટલે કે, સંસદના નીચલા ગૃહ માટે મતદાનની પ્રક્રિયા 11 એપ્રિલે શરૂ થઈ હતી જે 19 મે સુઘી અલગ-અલગ તબક્કામાં ચાલશે. 

23મેના રોજ ચૂંટણી પરિણામ જાહેર થશે.

ભારતમાં આ વખતે 90 કરોડ મતદાતા છે જેને કારણે આ ચૂંટણીને સૌથી મોટી માનવામાં આવી રહી છે. 

વડા પ્રધાન નરેન્દ્ર મોદીની સત્તાધારી ભારતીય જનતા પાર્ટીનો સામનો મુખ્ય વિપક્ષ કૉંગ્રેસ અને કેટલાક સ્થાનિક પક્ષો સાથે છે. 

ચૂંટણીઓમાં મહત્ત્વની ભૂમિકા ભજવનાર ભારતના સૌથી વધુ વસતી ધરાવતા રાજ્ય ઉત્તર પ્રદેશના બે શક્તિશાળી પ્રતિદ્વંદી પક્ષોએ ભાજપ વિરુદ્ધ ગઠબંધન કર્યુ છે. 

લોકસભાની 543 બેઠકો પર મતદાન થાય છે અને સરકાર બનાવવા માટે કોઈ પણ પક્ષને ઓછામાં ઓછા 272 સાંસદોની જરૂર હોય છે. 

ત્યારે એવી કઈ બાબતો છે જે ભારતની આ ચૂંટણીને ખાસ બનાવે છે.

તમે આ વાંચ્યું કે નહીં?

1. ભારતીય ચૂંટણીઓમાં બધું જ 'વિશાળ' હોય છે

ભારતની સામાન્ય ચૂંટણીઓ સાથે સંકળાયેલી દરેક વાત બહુ મોટી હોય છે. 

'ઇકૉનૉમિસ્ટ' મૅગેઝિને એક વખત તેની તુલના એક 'મદમસ્ત હાથી' સાથે કરી હતી જે એક લાંબી દુર્ગમ યાત્રા પર ચાલ્યો જાય છે.

આ વખતે 18 વર્ષ અને તેથી વધુ ઉંમર ધરવતા 90 કરોડ લોકો મતદાનમથક પર પોતાના અધિકારનો ઉપયોગ કરશે. 

મતદાતાઓની આ સંખ્યા યૂરોપ અને ઑસ્ટ્રેલિયાની કુલ વસતી કરતાં પણ વધારે છે.

ભારતના લોકો ઉત્સાહી મતદાતાઓ છે. 2014ની ચૂંટણીમાં 66 ટકા લોકોએ મતદાન કર્યું હતું આ આંકડો 1951ની પ્રથમ ચૂંટણીની સરખામણીએ 45 ટકા વધારે છે. 

2014માં 464 પક્ષોના 8250થી વધુ ઉમેદવારોએ ચૂંટણીમાં ભાગ લીધો હતો. પ્રથમ ચૂંટણીની સરખામણીએ આ સંખ્યા સાત ગણી હતી. 

2. લાંબો સમય

11 એપ્રિલે પહેલા ચરણનું અને 18 એપ્રિલના રોજ બીજા ચરણનું મતદાન થયું હતું.

તારીખ 23 એપ્રિલ, 29 એપ્રિલ, 6 મે, 12 મે અને 19મેએ આગળના ચરણનું મતદાન થશે.

ઘણાં રાજ્યોમાં એક કરતાં વધુ ચરણમાં મતદાન થશે.

1951-52માં ભારતમાં થયેલી પ્રથમ ઐતિહાસિક ચૂંટણી પૂરી થતા ત્રણ મહિનાનો સમય લાગ્યો હતો.

1962થી લઈને 1989ના વર્ષમાં 4થી 10 દિવસમાં ચૂંટણી પૂરી કરવામાં આવી હતી.

1980માં યોજાયેલી ચૂંટણી માત્ર ચાર દિવસમાં પૂરી થઈ હતી જે સૌથી ટૂંકા ગાળામાં પૂરી થયેલી ચૂંટણીનો રેકર્ડ ધરાવે છે.

ભારતમાં ચૂંટણી પ્રક્રિયા ઘણી લાંબી હોય છે કારણ કે મતદાનમથકની સુરક્ષાની પણ વ્યવસ્થા કરવી પડે છે. 

ઘણી વખત સ્થાનિક પોલીસ કોઈ રાજકીય પક્ષ તરફ ઢળેલી હોય છે, તેથી કેન્દ્રિય સુરક્ષા દળોને તહેનાત કરવામાં આવે...\n\ntl;dr:
બે દિવસ પછી એટલે કે 23 એપ્રિલના રોજ ત્રીજા તબક્કાનું મતદાન છે જેમાં ગુજરાત સહિત 14 રાજ્યોની 115 લોકસભા બેઠકો માટે લોકો મત આપશે.